**Cu privire la modificarea unor acte normative ale Guvernului**

**-----------------------------------------------------------**

În temeiul articolului 14, lit. c) al Legii nr. 254/2016 cu privire la infrastructura națională de date spațiale (Monitorul Oficial al Republicii Moldova, 2016, nr. 441-451, art. 887), cu modificările ulterioare, Guvernul HOTĂRĂŞTE:

1. Anexa Hotărârii Guvernului nr. 458/2017 pentru aprobarea responsabilităților entităților publice privind seturile de date spațiale (Monitorul Oficial al Republicii Moldova, 2017, nr. 216-228, art. 549), se modifică după cum urmează:
2. La pct. 7, 21 și 31 în coloana 3 cuvintele ,,Ministerul Economiei și Infrastructurii” se va substitui cu cuvintele ,,Ministerul Infrastructurii și Dezvoltării Regionale”.
3. La pct. 8, 9, 11, 13, 20, 21, 24, 25, 26, 27, 28, 29, 30 și 32 în coloana 3 cuvintele ,,Ministerul Agriculturii, Dezvoltării Regionale și Mediu (domeniul mediului)” se substituie cu cuvintele ,,Ministerul Mediului”.
4. La pct. 17 și 22 în coloana 3 cuvintele ,,Ministerul Agriculturii, Dezvoltării Regionale și Mediu (domeniul agriculturii)” se substituie cu cuvintele ,,Ministerul Agriculturii și Industriei Alimentare”.
5. La pct. 18 în coloana 3 cuvintele ,,Ministerul Sănătății, Muncii și Protecției Sociale” se va substitui cu cuvintele ,,Ministerul Sănătății”.
6. La pct. 19 în coloana 3 se va completa cu cuvintele ,,Operatori de servicii și utilități publice”.
7. Hotărârea Guvernului nr. 459/2017 pentru aprobarea Regulamentului privind organizarea și funcționarea Consiliului infrastructurii naționale de date spațiale, precum și a componenței acestuia (Monitorul Oficial al Republicii Moldova, 2017, nr. 216-228, art. 550), se modifică după cum urmează:
8. Regulamentului privind organizarea și funcționarea Consiliului infrastructurii naționale de date spațiale, precum și a componenței acestuia se modifică după cum urmează:
9. punctul 18, subpunctul 1) va avea următorul cuprins:

,,1) aprobă anual planul grupurilor de lucru privind realizarea Programului de dezvoltare a infrastructurii naționale de date spațiale;”

1. punctul 18 se completează cu subpunctele 9) și 10) cu următorul conținut:

,,9) examinează și aprobă raportul anual privind instituirea și dezvoltarea infrastructurii naționale de date spațiale;

10) contribuie la stabilirea, întreținerea și dezvoltarea surselor de date spațiale și a metadatelor.”

1. Componența Consiliului infrastructurii naționale de date spațiale se modifică după cum urmează:
2. punctul 1 va avea următorul cuprins:

,,1. Ministerul Mediului”

1. punctul 6 va avea următorul cuprins:

,,6. Ministerul Infrastructurii și Dezvoltării Regionale”

1. Se completează cu punctul 12 cu următorul cuprins:

,,12. Ministerul Economiei”

1. punctul 16 va avea următorul conținut:

,,16. Ministerul Sănătății”

1. punctul 18 va avea următorul conținut:

,,Ministerul Agriculturii și Industriei Alimentare”

1. se completează cu punctul 29 cu următorul cuprins:

,,29. Sectorul academic”

1. Hotărârea Guvernului nr. 737/2017 pentru aprobarea Regulamentului cu privire la normele de creare a serviciilor de rețea și termenul de implementare a acestora (Monitorul Oficial al Republicii Moldova, 2017, nr. 340-351, art. 842), se modifică după cum urmează:
2. La Hotărârea Guvernului

punctul 2, subpunctul 1) va avea următorul cuprins:

,,1) servicii de căutare și vizualizare – în termen de 7 ani”;

punctul 2, subpunctul 2) cifra ,,6” se substituie cu cifra ,,10”;

1. Regulamentul cu privire la normele de creare a serviciilor de rețea și termenul de implementare a acestora se modifică după cum urmează:
2. La punctul 3:

la noțiunea *,,serviciu de rețea”* cuvântul ,,protocoluri” se va substitui cu cuvântul ,,protocoale”.

după noțiunea ,,WMS (Web Map Service) se introduce o noțiune nouă cu următorul cuprins:

,,WMTS (Web Map Tile Service) - protocol standard utilizat pentru a pune la dispoziție plăci (tile-uri) de hărți georeferențiate pregătite în prealabil și cu durata de timp calculată, în Internet.”

după noțiunea ,,WFS (Web Feature Service) se introduc două noțiuni noi cu următoarele cuprinsuri:

,,Atom (Download Service Feed) – standard internațional de partajare a datelor în Internet. Atom este un format de document bazat pe XML, care descrie liste de informații asociate, cunoscute drept "feed-uri”. Aceste feed-uri sunt compuse dintr-un număr de itemi, cunoscuți drept "intrări", fiecare având un set extensibil de elemente, ce conțin informații despre fiecare intrare.

OGC API Features (Open Geospatial Consortium - Application Programming Interfaces) – este un standard compus din multe părți, ce oferă posibilitatea de a crea, modifica și interoga date spațiale pe Web, și specifică cerințele și recomandările pentru API-uri (interfețe de programare a aplicațiilor) care doresc să urmeze un mod standard de partajare a datelor despre caracteristici.”

1. Punctul 8 va avea următorul cuprins:

,,8. Autoritatea coordonatoare instituie serviciile de căutare, utilizând standarde internaționale disponibile, așa ca de exemplu CSW cu scopul de a asigura identificarea seturilor şi serviciilor de date spațiale în baza conținutului metadatelor şi de a afișa conținutul acestora.”

1. La punctul 9 după cuvântul ,,utilizând” se completează cu cuvintele ,,standarde internaționale disponibile, așa ca de exemplu WMS și WMTS”.
2. Punctul 10 va avea următorul cuprins:

,,10. Entitățile publice creează serviciile de descărcare utilizând standarde internaționale disponibile, așa ca de exemplu WFS,WCS, Atom, OGC API Features în scopul partajării și utilizării seturilor de date spațiale de către entitățile publice și terți.”

1. Anexa nr. 4, pct. 2, subpct. 2) cuvântul ,,căutare” se va substitui cu cuvântul ,,descărcare”.
2. Hotărârea Guvernului nr. 738/2017 pentru aprobarea Regulamentul cu privire la normele de creare și actualizare a metadatelor pentru seturile și serviciile de date spațiale (Monitorul Oficial al Republicii Moldova, 2017, nr. 340-351, art. 843), se modifică după cum urmează:
3. La Hotărârea Guvernului

punctul 2 va avea următorul cuprins:

,,2. Entitățile publice responsabile de date spațiale conform articolul 4 al Legii nr. 254/2016 cu privire la infrastructura națională de date spațiale, vor crea metadate pentru datele spațiale și serviciile de rețea în conformitate cu articolul 7 al legii precitate.”

1. Regulamentul cu privire la normele de creare și actualizare a metadatelor pentru seturile și serviciile de date spațiale, se modifică după cum urmează:
2. La punctul 1. cuvintele ,, de la anexa nr. 1-3” se va substitui cu cuvintele ,,care cad sub Articolul 4”.
3. la punctul 2 după noțiunea ,,catalogul de metadate” se completează cu trei noțiuni, după cum urmează:

,,Serviciul Catalog pentru web – serviciu web ce asigură abilitatea de a publica și căuta colecții de informații descriptive (metadate) pentru date, servicii și obiecte informaționale asociate.”

,,Serviciul de căutare – serviciu ce face posibilă căutarea seturilor și serviciilor de date spațiale în baza conținutului metadatelor corespunzătoare și prezentarea conținutului metadatelor.”

,,Identificatorul Unic al Resursei (URI) – consecutivitate compactă a caracterelor ce identifică un extras sau o resursă fizică”.

1. punctul 6 va avea următorul conținut:

,,6. Valorile fiecărui element al metadatelor pentru seturile și serviciile de date spațiale se includ în metadate pe geoportalul infrastructurii naționale de date spațiale (în continuare Geoportal INDS), o singură dată sau de mai multe ori, în cazurile când datele spațiale, serviciile de rețea sau condițiile de acces au fost supuse unor actualizări.”

1. punctul 7 va avea următorul conținut:

,,7. Domeniul de valori ale fiecărui element de metadate pentru seturile și serviciile de date spațiale este necesar pentru a asigura interoperabilitatea lor într-un context multilingv. Ele iau forma unor texte libere, date, coduri derivate din standardele SM EN ISO și alte standarde internaționale, cum ar fi: coduri de limbaje, cuvinte-cheie provenite din liste sau tezaure controlate, sau șiruri de caractere.”

1. se completează cu punctul 71 cu următorul conținut:

,,71. Fiecare înregistrare de metadate pentru seturile de date spațiale trebuie să conțină cel puțin un element de metadate (Identificatorul unic al resursei), care include o valoare ce identifică setul de date în mod unic după cum urmează:

1. identificatorul unic al resursei trebuie să fie creat sub formă de URI compus din domeniul de internet al proprietarului/furnizorului de date și denumirea unică abreviată a setului de date spațiale, care poate include numere, litere sau o combinație separată prin bară oblică;
2. identificatorul unic al resursei trebuie să fie formatat din domeniul de Internet al furnizorului de date spațiale/denumirea abreviată a setului de date spațiale.”
3. se completează cu punctul 81 cu următorul conținut:

,,81 . Entitățile publice pot crea și actualiza metadate în trei moduri:

1) prin intermediul intrărilor manuale cu ajutorul redactorului de metadate (Metadata editor) de pe Geoportal INDS;

2) prin importarea lor dintr-un fișier extern cu ajutorul unui instrument de pe Geoportalul INDS;

3) prin crearea propriului catalog de metadate pe Geoportalul tematic, de la care Geoportalul INDS va colecta date, recoltându-le (”harvesting”)”.

1. se completează cu punctul 101 cu următorul conținut:

,,101. Dacă entitățile publice înființează și mențin propriile lor cataloage de metadate pe Geoportalele tematice, ele vor asigura elaborarea lor în conformitate cu profilurile naționale de metadate, prevăzute în anexa 1 și anexa 2, precum și vor oferi acces la catalogul lor prin serviciul de rețea (CSW) pentru autoritatea coordonatoare, în scop de recoltare automatizată a metadatelor pe geoportalul infrastructurii naționale de date spațiale.”

1. la punctul 12 cuvintele ,,Ghidului de orientare tehnică pentru completarea profilului de metadate” se va substitui cu cuvintele ,,Ghidul metodologic privind completarea profilelor de metadate”.
2. Anexele 1, 2 și 3 se redau în redacție nouă, se anexează.
3. Hotărârea Guvernului nr. 254/2018 pentru aprobarea Regulamentului cu privire la normele de partajare a seturilor de date spațiale și a serviciilor aferente între entitățile publice și terți (Monitorul Oficial al Republicii Moldova, 2018, nr. 108-112, art. 289), se modifică după cum urmează:
4. punctul 2 va avea următorul cuprins:

,,Entitățile publice și terțe vor partaja între ele datele spațiale și serviciile de rețea în conformitate cu Regulamentul cu privire la normele de partajare a seturilor de date spațiale și a serviciilor aferente între entitățile publice și terți”

1. se completează cu punctul 3 cu următorul cuprins;

,,3. Agenția Relații Funciare și Cadastru va asigura cu Acord tip și protocoale tehnice pentru partajarea datelor spațiale și serviciilor de rețea pe pagina oficială a infrastructurii naționale de date spațiale (inds.gov.md)”.

1. Regulamentul cu privire la normele de partajare a seturilor de date spațiale și a serviciilor aferente între entitățile publice și terți se modifică după cum urmează:
2. la punctul 2 noțiunea ,,admiterea de acces și de utilizare” se redă în următoarea redacție:

,,termeni de utilizare – act ce determină drepturile și condițiile de utilizare și partajare a seturilor și serviciilor de date spațiale, emis de entitatea publică și terți responsabili de datele și serviciile spațiale respective;”

1. se completează cu punctul 41 și 42 cu următorul cuprins:

,,41. Entitățile publice și terții trebuie să asigure accesul la seturile și serviciile de date spațiale menționate în art. 9 alin. (1) din Legea nr. 254/2016 cu privire la infrastructura națională de date spațiale prin intermediul Geoportalului infrastructurii naționale de date spațiale.

42. Pentru a asigura partajarea datelor spațiale în format digital, precum și pentru a menține și dezvolta serviciile menționate în pct. 41, entitățile publice responsabile pentru seturile și serviciile de date spațiale vor prevedea, anual, mijloace financiare de la bugetul de stat sau din alte surse legale, în vederea îndeplinirii atribuțiilor ce le revin conform prezentului Regulament și cerințelor Legii nr. 254/2016 cu privire la infrastructura națională de date spațiale.”

1. la punctul 6 cuvintele ,,prin participare la acordul de colaborare privind realizarea partajării seturilor și serviciilor de date spațiale” se substituie cu cuvintele ,,printr-un Acord de colaborare cu o entitate publică.”
2. la punctul 7 cuvintele ,,sînt coordonate cu Agenția Relații Funciare și Cadastru (în continuare – autoritate coordonatoare) și” se exclud.
3. punctul 8 va avea cu următorul cuprins:

,,8. Entitățile publice își vor crea propriile modele de afacere pentru seturile de date spațiale în colaborare cu Agenția Relații Funciare și Cadastru (în continuare – autoritatea coordonatoare)”.

1. punctul 9, subpunctul 1) și 2) vor avea următorul cuprins:

,,1) termeni de utilizare a datelor spațiale;

2) scopul de utilizare a datelor spațiale.

1. punctul 10 va avea următorul cuprins:

,,10. Entitățile publice sau terții vor crea termini de utilizare pentru asigurarea partajării datelor spațiale și a serviciilor de rețea, pentru care sunt responsabili. Aceste măsuri vor fi incluse în acordurile de colaborare. Toate măsurile trebuie să fie pe deplin compatibile cu scopul general de a facilita partajarea datele spațiale și serviciilor de rețea între entitățile publice și terți”.

1. punctul 11 va avea următorul cuprins:

,,11. Entitățile publice și terții vor utiliza Acordul tip și protocoalele tehnice de partajare a datelor spațiale oferite de autoritatea coordonatoare”.

1. punctul 12 va avea următorul cuprins:

,,12. Entitățile publice și terții, după semnarea acordului de colaborare, vor informa autoritatea coordonatoare asupra acordului semnat. Autoritatea coordonatoare va monitoriza numărul acordurilor de colaborare semnate între entități publice și terți”.

1. punctul 14, subpunctul 1) și 2) vor avea următorul cuprins:

**,,**1) public, care oferă utilizatorilor acces la seturi și servicii de date spațiale fără restricții dar cu obligația de a respecta termenii de utilizare elaborați;

2) securizat, care solicită nume de utilizator și parolă pentru obținerea accesului la seturile și serviciile de date spațiale, dacă restricția de acces este prevăzută printr-un act normativ”.

1. punctul 15 va avea următorul cuprins:

,,15. Indiferent de opțiunile de acces prevăzute în pct. 14, entitatea publică sau terțul responsabil(ă) de seturile și serviciile de date spațiale este obligat(ă) să descrie condițiile de acces și de utilizare în metadatele respective, precum și să indice linkul către termenii de utilizare publicați”.

1. punctul 16 va avea următorul cuprins:

,,16. Fiecare persoană fizică sau juridică are dreptul de a accesa și de a utiliza seturile și serviciile de date spațiale, cu excepția cazului în care aceasta nu afectează în mod negativ următoarele domenii:”

1. punctul 18 va avea următorul cuprins:

,,18. Entitatea publică sau terțul interesat(ă) de datele spațiale poate solicita termeni de utilizare de la entitatea publică sau terțul ale cui sunt datele spațiale pentru ale utiliza în scopurile personale”.

1. punctul 19 va avea următorul cuprins:

,,19. Accesul menționat în pct.14 subpct. 2) se oferă dacă solicitantul are un acord de colaborare sau un contract încheiat pentru utilizarea seturilor și serviciilor de date spațiale cu entitatea publică sau terțul responsabil(ă) pentru seturile și serviciile de date spațiale respective”.

1. la punctul 20 cuvintele ,,răspunsul privind acordarea accesului” se substituie cu cuvintele ,,termenii de utilizare”.
2. la punctul 21 cuvintele ,, prevăzute în art. 9 alin. (1) lit. a) și b) se va substitui cu cuvintele ,,(căutare și vizualizare) conform art. 9 alin. (1)”.
3. punctul 22 va avea următorul cuprins:

,,22. Datele spațiale a căror creare a fost finanțată din bugetul de stat, trebuie partajate în format digital gratuit între entitățile publice și terți prin servicii de rețea (vizualizare și descărcare)”.

1. punctul 23 va avea următorul cuprins:

,,23. Pentru crearea serviciilor de rețea (vizualizare, descărcare și transformare) entitățile publice vor prevedea mijloace financiare în conformitate cu articolul 18 al Legii nr. 254/2016 cu privire la infrastructura națională de date spațiale.”

1. punctul 24 va avea următorul cuprins:

,,24. Datele spațiale utilizate prin servicii de rețea în scop de reutilizare, pot fi aplicate tarife pentru date spațiale dacă acestea sunt prevăzute în actele normative sectoriale a fiecărei entități publice.”

1. Punctul 25 și 26 se abrogă.
2. Anexa la ,,Regulamentul cu privire la normele de partajare a seturilor de date spațiale și a serviciilor aferente între entitățile publice și terți” se abrogă.
3. Regulamentul cu privire la normele de aplicare care stabilesc modalitățile tehnice de interoperabilitate și armonizare a seturilor și serviciilor de date spațiale, precum și termenul de implementare Hotărârea Guvernului nr. 683/2018 pentru aprobarea (Monitorul Oficial al Republicii Moldova, 2018, nr. 267-275, art. 742), se modifică după cum urmează:
4. la punctul 2 cuvântul ,,conțin” se substituie cu cuvintele ,,vor conține”.
5. Se completează cu punctul 21 cu următorul cuprins:

 ,,21. Armonizarea seturilor de date spațiale reprezintă un proces de transformare a diferitor seturi de date spațiale într-un mod ce le asigură potrivirea, atât din punct de vedere a geometriei, cât și a semanticii, și care se realizează conform principiilor stipulate în normele de aplicare asociate fiecărui set de date spațiale enumerate în anexele nr. 1-3 ale Legii nr. 254 cu privire la infrastructura națională de date spațiale.”

1. Se completează cu punctul 31 cu următorul cuprins:

,,31. Agenția Relații Funciare și Cadastru în calitate de autoritate coordonatoare a infrastructurii naționale de date spațiale va aproba prin actele sale departamentale Ghidurile necesare pentru ca entitățile publice să poată utiliza specificațiile de date INSPIRE în calitate de norme de aplicare de referință pentru interoperabilitatea și armonizarea seturilor de date spațiale de care sunt responsabili.”

1. Se completează cu punctul 32 cu următorul cuprins:

,,32. Pentru schimbul și clasificarea obiectelor spațiale din seturile de date prevăzute în anexele nr. 1, nr. 2 și nr. 3 din Legea nr. 254 din 17 noiembrie 2016 privind infrastructura națională de date spațiale, entitățile publice vor utiliza tipurile de obiecte spațiale și tipurile de date asociate, enumerările și listele de coduri definite conform standardelor din anexa nr.1 și normele de aplicare elaborate în conformitate cu punctul 2.”

1. la punctul 4 se completează cu noțiunile:

*,,interoperabilitatea* - posibilitatea de a combina diferite surse de seturi și servicii de date spațiale menționate în punctul 1, într-un mod consistent, fără a depune careva eforturi din partea omului sau computerului, și care se realizează datorită armonizării seturilor și serviciilor de date spațiale.”

*,,listă de coduri* – o enumerare deschisă ce poate fi extinsă.”

*,,enumerare* – un tip de date spațiale ale căror instanțe alcătuiesc o listă fixă de valori literale denumite. Atributele unui tip enumerat pot lua valori numai din lista respectivă.”

*,,sistem de referință* *temporar* – sistem de referință cu care se măsoară timpul SM ISO 19108.”

1. la punctul 6, subpunctul 2) textul ,,7 ani” se substituie cu textul ,,10 ani”.
2. Se completează cu punctul 81 cu următorul cuprins:

,,81. Entitățile publice responsabile de seturile de date spațiale iau măsuri pentru a pune la dispoziția consumatorilor de date spațiale informații, coduri și clasificări tehnice cu privire la datele spațiale prin intermediul creării specificației produsului de date în conformitate cu anexa nr. 2.”

1. în capitolul II, se completează cu punctul 91 cu următorul cuprins:

,,91. Pentru a asigura interoperabilitatea seturilor și serviciilor de date spațiale, entitățile publice vor armoniza seturile de date spațiale conform normelor prevăzute în acest Regulament și le vor publica prin intermediul serviciilor de rețea interoperabile.”

1. la punctul 10 cuvintele ,,datelor spațiale și serviciilor de date spațiale,” se substituie cu cuvintele ,,datelor spațiale, serviciilor de rețea și la elaborarea normelor de aplicare,”
2. punctul 11 va avea următorul cuprins:

,,11. Normele de aplicare vor aborda următoarele aspecte ale seturilor de date spațiale care corespund anexelor nr. 1- 3 ale Legii nr. 254/2016 cu privire la infrastructura națională de date spațiale:

1. un cadrul unic pentru identificarea unică a obiectelor spațiale la care pot fi potrivite identificatoare conform sistemelor naționale pentru a asigura interoperabilitatea dintre acestea;
2. relația dintre obiectele spațiale;
3. principalele atribute și lexicoane corespunzătoare necesare;
4. informațiile privind dimensiunea temporală a datelor spațiale;
5. actualizările datelor.”
6. se completează cu punctul 111 cu următorul cuprins:

,,111. Normele de aplicare vor fi elaborate pentru asigurarea coerenței datelor spațiale care se referă la aceeași locație sau care se referă la același obiect reprezentat la scări diferite.”

1. la punctul 13 după cuvintele ,,responsabili conform” se completează cu cuvintele ,, normelor prevăzute în acest Regulament și”.

**Prim-ministru NATALIA GAVRELIȚĂ**

Vizează:

Secretar general al Guvernului

Aprobată în şedinţa Guvernului

din